b'\n_START_ARTICLE_\nLaholm\n_START_SECTION_\nKaupungin historia\n_START_PARAGRAPH_\nLaholm on Ruotsin vanhimpia kaupunkeja, ja Hallannin vanhin. Laholm perustettiin kaupungiksi 1200-luvulla, kun alue viel\xc3\xa4 kuului Tanskalle. Ruotsin ja Tanskan v\xc3\xa4lisiss\xc3\xa4 sodissa 1500- ja 1600-luvulla Laholm k\xc3\xa4rsi ja paloi useasti. Silt\xc3\xa4 ajalta on per\xc3\xa4isin muun muassa Skottorpin linna. Laholmin tieverkosto on s\xc3\xa4ilynyt keskiajalta, kuten my\xc3\xb6s vuonna 1225 rakennettu Laholmin kirkko._NEWLINE_Laholm on Ruotsin keskusrikospoliisin lokakuussa 2014 julkaistun raportin mukaan yksi Ruotsin 55 alueesta, jonka paikalliset rikolliset ovat ottaneet hallintaansa ja alueilla tapahtuu avoimia v\xc3\xa4lienselvittelyit\xc3\xa4, huumekauppaa ja kiristyst\xc3\xa4. Paikallisia asukkaita ei saada uhkausten vuoksi mukaan oikeuslaitoksen toimintaan eik\xc3\xa4 poliisi voi toimia hy\xc3\xb6kk\xc3\xa4ysten vuoksi.'